armvectores/hy_wikipedia_2023 huggingface dataset:
Ագրոարդյունաբերական համալիր

Ագրոարդյունաբերական համալիր, ժողովրդատնտեսական առումով՝ գյուղատնտեսության նյութատեխնիկական մատակարարումը, գյուղատնտեսական ապրանքների արտադրությունը, փոխադրումը, վերամշակումն ու իրացումն իրականացնող տնտեսության ճյուղերի ամբողջություն։ Ընդգրկում է երեք հիմնական օղակ.

Առաջինը ներառում է գյուղատնտեսությանը՝ մեքենաներ, գործիքներ, թունաքիմիկատներ, շինանյութ, պարարտանյութ, կեր և արդյունաբերական այլ ապրանքներ մատակարարող ճյուղերը։ Դրանց աշխատանքը տեխնոլոգիապես նախորդում է գյուղատնտեսական արտադրության պրոցեսին։
Երկրորդը գյուղատնտեսությունն է, բուսաբուծության և անասնապահության կազմակերպումըː
Երրորդը ներառում է գյուղատնտեսական հումք վերամշակող արդյունաբերությունը (թեթև և սննդի), նաև տրանսպորտն ու առևտուրը, որոնց հիմնական խնդիրը պատրաստի արտադրանքի մթերումը, փոխադրումն ու իրացումն է։
Չորրորդը տեխնոլոգիապես և տնտեսապես եզրափակում է գյուղատնտեսական արտադրության պրոցեսը։Այս օղակների տնտեսական ամբողջացումը գիտատեխնիկական առաջընթացի արագացման և աշխատանքի հասարակական բաժանման խորացման արդյունք է։ Մի կողմից, գյուղատնտեսությունից անջատվում և արդյունաբերությանն են փոխանցվում գյուղատնտեսական ավանդական պրոցեսները (արտադրանքի վերամշակում, պահպանում), որով ավելի է մեծանում նրա ընդհանուր արդյունքի ապրանքային մասը, մյուս կողմից, զուգահեռաբար, գյուղատնտեսության ինդուստրացման և ինտենսիվացման շնորհիվ ուժեղանում է այդ ճյուղի կախվածությունը արդյունաբերությունից։ Հետևաբար, ընդլայնվում են գյուղատնտեսության միջճյուղային կապերը, ակտիվանում ագրոարդյունաբերական համալիրի բոլոր օղակների փոխազդեցությունը։ Կարևոր է նաև գյուղատնտեսության և ագրոարդյունաբերական համալիրի մյուս ճյուղերի, ամենից առաջ արդյունաբերության միջև որոշակի համամասնությունների ստեղծումն ու զարգացումը։ Ագրոարդյունաբերական համալիրը, ճյուղային առումով, տեխնոլոգիական և տնտեսական կապերի ձև է, որի միջոցով կազմակերպվում է արդյունաբերական հիմունքներով գյուղատնտեսության առանձին արտադրատեսակների թողարկումը։ Այս ձևով մասնավորապես, կազմակերպվում են անասնապահական (խոզաբուծական, թռչնաբուծական) մասնագիտացված համալիրներ։ Դրա ստեղծմամբ բարձրանում է սպառման ապրանքների արտադրությանն ու բաշխմանը մասնակցող ճյուղերի գործունեության տնտեսական արդյունավետությունը, արտադրության շահութաբերությունը, ընդլայնվում արտադրանքի տեսականին, կրճատվում արտադրության սեզոնայնությունը։
Գիտատեխնիկական առաջընթացի, ագրոարդյունաբերական ինտեգրացման պրոցեսների հետագա խորացման հետևանքով գյուղատնտեսության մեջ զբաղվածների թիվը կրճատվում, իսկ մյուս մյուս օղակներում աշխատողներինը մեծանում է։
Կարդոնիկսկայա

Կարդոնիկսկայա (ռուս.՝ Кардоникская), ստանիցա Ռուսաստանի Դաշնության Կարաչայ-Չերքեզական Հանրապետության Զելենչուկսկայայի շրջանի կազմում։
Բնակչությունը 2016 թվականին գրանցված տվյալներով կազմում էր 6751 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռենտգենագրություն

Ռենտգենագրություն մեջ, ռենտգենագրաֆիա, ռենտգենանկարահանում, սկիագրաֆիա, ռենտգենաբանական հետազոտություն, որի դեպքում օբյեկտի ռենտգենյան պատկերը ստացվում է լուսանկարչական ժապավենի վրա։ Ռենտգենախտորոշման հիմնական մեթոդներից Է։ Կատարում են երկու փոխուղղահայաց պրոյեկցիաներով։ Ռենտգենագրության տեխ․ պայմանները որոշվում են աղյուսակի օգնությամբ կամ տրվում են ռենտգենյան սարքավորման համալիրում գտնվող հատուկ ապարատներով։ Ռենտգենագրի վրա պատկերը դրսևորվում է առավել մանրամասնորեն, քան ռենտգենաֆչյուորագրաֆիայի դեպքում։ Ճառագայթման դոզան փոքր Է։ Ստացված ռենտգենլուսանկարը փաստաթուղթ է և պահվում է բուժհիմնարկներում՝ ռենտգենագրության հետագա տվյալների հետ համեմատելու նպատակով։
Էմի Ադամս

Էմի Լու Ադամս (անգլ.՝ Amy Lou Adams, օգոստոսի 20, 1974(1974-08-20), Վինչենցա, Վենետո, Իտալիա), ամերիկացի դերասանուհի և երգչուհի է։  Վեց անգամ ներկայացված է եղել Օսկարի, Ստացել է երկու Ոսկե գլոբուս - ի մրցանակ  Խաբեություն ամերիկյան ձևով  և Մեծ աչքեր ֆիլմերում մարմնավորած դերերի համար։
Էմին իր դերասանական կարիերան սկսեց տարբեր  թատրոններում կատարելով դերեր   մյուզիքլների և թեթև կատակերգությունների բեմադրություններում, 1999   տեղի ունեցավ նրա կինոդեբյուտը, երբ մեծ էկրաններ բարձրացավ     «Սպանող գեղեցկուհիները» սև կատակերգությունը։  2002-ին  Ադամսը նկարահանվել է որպես Բրենդա «Բռնիր ինձ, եթե կարող ես» ֆիլմում։  Այնուամենայնիվ իրական հայտնության հասավ 2005 թվականին մարմնավորելով  Էշլի Ջոնսթենի դերը  անկախ «Հունիսյան բզեզ» ֆիլմում որը  արժանացավ  կինոքննադատների կողմից գովեստի խոսքերի, այս դերի  համար նա աառաջադրվել է Օսկարի ` «Երկրորդ պլանի լավագույն դերասանուհի» անվանակարգում։
2007-ին Disney Studios- ի արտադրած «Կախարդվածը» ֆիլմը  որտեղ Ադամսը նկարահանվեց որպես արքայադուստր Ժիզել կոմերցիոն հաջողությունների հասավ և արժանացավ քննադատների դրական կարծիոներին,այս դերը  նրան բերեց Ոսկե գլոբուս մրցանակի անվանակարգում։


== Ֆիլմագրություն ==


== Ծանոթագրություններ ==
Կանտովկա

Կանտովկա (ուկրաիներեն՝ Кантівка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Կանտովկա գյուղում բնակվում էր 26 մարդ։ Բնակավայրը զբաղեցնում է 0,219 կմ² տարածք։ Բնակչության խտությունը կազմում էր 118,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջամարտլու

Ջամարտլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 410, իսկ 1908-ին՝ 400 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Չին-հնդկական սահմանային պատերազմ (1962)

Չին-հնդկական սահմանային պատերազմ, բարձրլեռնային սահմանային տարաձայնություն Չինաստանի և Հնդկաստանի միջև 1962 թվականին։


== Պատճառները ==
Նախկին Բրիտանական Հնդկաստանի և Տիբեթի միջև սահմանագծի չկարգավորված հարցը։ Վիճվող տարածքները բաժանվել են երկու մասի։ Նրանցից մեկը, 518 կմ² տարածքով, գտնվում էր Կաշմիր նահանգի հյուսիս-արևելքում, դրանցից հայտնի է, օրինակ Աքսայչինը։ Երկրորդ վիճարկվող տարածքը գտնվում էր ժամանակակից Արունաչալ Պրադեշ նահագնի հյուսիսային մասում, զբաղեցնում է 82,88 հազ. կմ²՝ 700 կմ երկարությամբ ձգվելով սահմանային հատվածի վրա։
Երկրների միջև հարաբերությունների սրման պատճառներից մեկն այն էր, որ Հնդկաստանը հայտնաբերել է Չինաստանի կողմից կառուցված ճանապարհը Աքսայչինի միջով, որը, թերևս, կառուցվել է Տիբեթի մուտքի բարելավման համար, որտեղ իրավիճակը եղել է լարված։ 1960 թվականին Չինաստանը առաջարկում է Հնդկաստանին հանձնել արևելյան վիճահարույց տարածքը՝ արևմտյան մասում ազատության դիմաց։ Մեկ այլ տարբերակի համաձայն՝ չինական ներխուժման իրական պատճառը եղել է Հնդկաստանի՝ ապաստանի իրավունքով Դալայ լամա XIV-ին վերապահումը, ով փախել էր Տիբեթից, չինացիների գրավումից հետո.:


== Տարաձայնության ընթացքը ==
1960 թվականի հուլիսին տեղի է ունենում առաջին կրակային կոնտակտը ուժերի միջև՝ արևելյան վիճելի տարածքում, իսկ հոկտեմբերին եղել է ռազմական փոխգործողություն արևմտյն հատվածում։

1962 թվականի Հոկտեմբերի 20ին ռազմական գործողությունները սկսեցին կատաղի բնույթ կրել։ Չինացիները հարձակվում են Հնդկաստանի դիրքերի վրա, Դոլի և Հինզենանի մոտ, այնուհետև հարձակվում են երկու ֆլանկից դեպի Թավանգ՝ Բումլայից հյուսիս և հարավից, որտեղ չինացիները հալածում էին հնդկական զորքերին, որոնք հեռանում էին Նյամկաչուից(Դոլայի մոտ)։ Այնուհետև ռազմական գործողություններում մի քանի օր հանգիստ է եղել։
Նոյեմբերի 14-մարտերի վերսկսումը, որոնք այդ ժամանակ ծավալվում էին արևելքում՝ Վալոնգի սեկտորում և Լադաքհայի հյուսիսում, որտեղ Չուշուլը և Ռեզենգ Լան ենթարկվել են չինացիների ծանր ռմբակոծությանը։
Նոյեմբերի 20-ին չինացիները ճնշում են Քաեմոնգի ամբողջ դիվիզիային և բառացիորեն ջախջախում են Հնդկաստանի 4-րդ հետևակային դիվիզիային։ Վալոնգի սեկտորը դարձել է վկան համահավասար և կապված այս անվերջանալի պատերազմների հետ։ Լադհաքայում այդ անորոշությունը չի դիտվել, որը ցուցադրվել է հյուսիս-արևելքում։ Այստեղ ընթացել են կատաղի մարտեր, հատկապես Ռեզենգ Լաում։
Նոյեմբերի 21-ին պեկինական ռադիոն հայտարարում է միակողմանի կրակի դադարեցման մասին. ԽՍՀՄ-ն չի աջակցում Չինաստանին և ընդունում է չեզոքություն՝ հակառակ Մաո Ցզե Դունի հաշվարկների,հուսալով, ինչպես միշտ, օգտագործել սովետական օգնությունը, իսկ Մեծ Բրիտանիան և ԱՄՆ-ն սկսում են հրազենի մատակարարումը Հնդկաստանին։


== Տես նաև ==
Հնդ-չինական սահման
Չին-հնդկական սահմանային վեճ (1967)
XX դարի պատերազմների ցանկ


== Ծանոթագրություններ ==
Սադովոե (գյուղ, Նովոուշիցկի շրջան)

Անվան այլ կիրառումների համար տե՛ս՝ ՍադովոեՍադովոե (ուկրաիներեն՝ Садове), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Սադովոե գյուղում բնակվում էր 226 մարդ։ Բնակավայրը զբաղեցնում է 1178 կմ² տարածք։ Բնակչության խտությունը կազմում էր 191,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9936) Ալ-Բիրունի

Անվան այլ կիրառումների համար տե՛ս՝ Ալ-Բիրունի (այլ կիրառումներ)(9936) Ալ-Բիրունի (անգլ.՝ Al-Biruni), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 8-ին Էրիկ Էլստի և Վիոլետա Իվանովայի կողմից Սմոլյանում։
Միջին հեռավորությունը Արեգակից կազմում է 3,076113 ա. մ., առավելագույնը մոտենում է 2,4925 ա. մ. հեռավորության վրա և հեռանում 3,6597 ա. մ.։ Արեգակի շուրջ մեկ ամբողջական պտույտ է կատարում 1970,61 երկրային օրվա ընթացքում, իր ուղեծրով շարժվելով միջինում 0,182684 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9936) Ալ-Բիրունի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ս․ Դ․ Էրզյայի տուն-թանգարան

Ս․ Դ․ Էրզյայի տուն-թանգարան (ռուս.՝ Дом-музе́й С. Д. Э́рьзи), Մորդովիայի Արդատովսկի շրջանի Բաևո գյուղում գտնվող թանգարան։ Համարվում է  Մորդովիայի Ս․ Դ․ Էրզյայի անվան կերպարվեստի հանրապետական թանգարանի մասնճյուղը։


== Պատմություն ==
Թանգարանը բացվել է 1976 թվականին՝ քանդակագործ Ստեփան Դմիտրիևիչ Էրզյայի (Նեֆյոդովա) ծննդյան 100-ամյակի կապակցությամբ։ Շենքը մորդովիական գյուղերին բնորոշ փայտե տնակ է՝ քառալանջ տանիքով՝ բաղկացած բնակելի հատվածից և նախասրահից։  Թանգարանը կառուցվել է Նեֆյոդովների նախկին տնակից ոչ հեռու։
Թանգարանի առջև տեղադրվել է Էրզյայի հուշարձանը (քանդակագործ՝ Ալդոնա Նենաշևա)։


== Ցուցադրություն ==
Տուն-թանգարանի ցուցադրությունը ներառում է Էրզյայի կյանքի տարբեր ժամանակահատվածներին նվիրված փաստաթղթեր և լուսանկարներ, որոշ գործերի վերարտադրություն, քանդակագործի անձնական իրերը, նրա աշակերտների աշխատանքները։
Ներկայացված են Էրզյայի սև ու սպիտակ և գունավոր մեծացրած լուսանկարները՝ վարպետի հայտնի ստեղծագործությունների հետ միասին։ Ցուցադրությունը համալրում են Էրզյայի աշակերտներ Է. Մրոզի, Ա. Սակսի և  քանդակագործի եղբորորդու` Մ. Նեֆեդովի ստեղծագործությունները։
Առանձին ցուցափեղկերում ներկայացված են Էրզյայի անձնական իրերը՝ նյութերի նմուշներ, որոնցով վարպետն աշխատել է, քանդակագործի կենսագրությանն ու աշխատանքին վերաբերող գրքեր։ 


== Ծանոթագրություններ ==
Բրյունինգ թանգարան

Բյուրինգ թանգարան (անգլ.՝ Brüning Museum), հայտնի է նաև Լամբայեկեի էնրիկե Բրյունինգի անվան տարածաշրջանային թանգարան անունով։ Հանդիսավոր կերպով բացվել է 1966 թվականին և տեղակայված է Պերուի Լամբայեկե քաղաքի գլխավոր զբոսայգում, երկու մասնաշենքերում։ Այն հիմնադրվել է գերմանացի հետազոտող Հանս Բրյունինգի հավաքածուների հիման վրա։
Բյունինգ թանգարանն ընդարձակ թանգարան է, որը հիմնադրվել է Բրյունիգի հավաքածուների հիման, որոնք նա հավաքվել է 19-րդ դարի վերջին և 20-րդ դարի առաջին տասնամյակներում։ Պերուի կառավարությունն ստացել է այս հավաքածուն 1924 թվականին, Բրյունինգից։ Թանգարանը հարստացվել է բռնագրավումներից, նվիրատվություններից և բացահայտումներից ստացած նմուշներով։ Ամենավերջին ձեռքբերումները նմուշներ են, որոնք ստացվել են «Սիփան տիրակալի» շիրիմից։ Նրա մասունքները և թաղման պարագաները ցուցադրված են թանգարանում։ Ոսկե սենյակը ցուցադրում է արվեստի 500 թանգարան։
Թանգարանը կառուցվել է որպես ժամանակակից և գործառութային կառույց՝ ոգեշնչված 20-րդ դարի ֆրանսիացի ճարտարապետ Լե Կորբյուզիեի աշխատանքներից։ Ավելի քան 1500 նմուշներ վերցված են բնիկ մշակույթներից, այդ թվում` արժեքավոր տեքստիլ հավաքածուներ և կերամիկա Չիմու և Վիկուս մշակույթներից։ Հազարավոր ոսկե առարկաներ պահվում են կնքված սենյակներում, այդ թվում` թաղման պղնձե դիմակներ, հանդիսավոր անոթներ, Մոչե և Չիմու մշակույթների արտասովոր վզնոց և զարդեր, ինչպես նաև` Լամբայեկե մշակույթի նմուշներ։
Թանգարանի այգիներում կա արձան` նվիրված Լամբայեկանոս թագավորության դինաստիայի հիմնադրին` առասպելական Նեյլեմփ կերպարին։ Հիմնական կառույցն ունի չորս մակարդակի հաջորդականություն, որոնք ընդհանուր առմամբ ցուցադրում են ավելի քան 1400 հնագիտական նմուշներ։ Դրանք ներկայացնում են Լամբայեկեի, Մոչեի, Չավինյան, Ինկերի և այլ մշակույթներ։ Ամենակարևոր նմուշներից մի քանիսը թվագրվում են ավելի քան 1000 տարի առաջ։


== Ծանոթագրություններ ==


== Արտաքին հղումներ ==
Monografias on-line
Brüning Museum on HowToPeru
Օլիմպոս (Կիպրոս)

Անվան այլ կիրառումների համար տե՛ս՝ Օլիմպոս (այլ կիրառումներ)Օլիմպոս (արտասանվում է նաև Օլիմբոս ) կամ Քիոնիստրա (հուն․՝ Όλυμπος կամ հուն․՝ Χιονίστρα), Կիպրոս կղզու և Կիպրոսի Հանրապետության Նիկոսիայի շրջանում գտնվող  Տրուդոս լեռնաշղթայի ամենաբարձր գագաթն է  (1952 մ)։
Գագաթի ողջ տարածքը զբաղեցնում է անգլիական ռազմաբազան՝ հեռահար ռադարներով, և այն հասանելի չէ հանրությանը։ Հունվարից մարտ ամիսներին Օլիմպոսի լանջերին գործում է չորս վերելակներով փոքր լեռնադահուկային սահուղի։
Հնում գագաթի խերպերից մեկի վրա գտնվել է Աֆրոդիտեի տաճարը, որտեղ կանանց մուտքն արգելված է եղել։


== Ծանոթագրություններ ==
Կլուշինո (գյուղ, Գագարինսկի շրջան)

Կլուշինո (ռուս.՝ Клушино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 400 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրինջ շրջան (Ինդիանա)

Անվան այլ կիրառումների համար տե՛ս՝ Օրինջ շրջան (այլ կիրառումներ)Օրինջ շրջան (անգլ.՝ Orange County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.036 կմ² է, բնակչությունը՝ 19..306 մարդ (2010 թ. տվյալներով)։ Շրջկենտրոնն է Պաոլի բնակավայրը։ Կազմավորվել է 1816 թ.։
Երկար նշանդրեք (ֆիլմ)

«Երկար նշանդրեք» (ֆր.՝ Un long dimanche de fiançailles, անգլ.՝ A Very Long Engagement), ֆրանսիական ռազմական մելոդրամա՝ նկարահանված ռեժիսոր Ժան-Պիեռ Ժոնեի կողմից Սեբաստյան Ժապրիզոյի համանուն վեպի հիման վրա։ Պրեմիերան տեղի է ունեցել 2004 թվականին։
Ֆիլմը ներկայացվել է «Օսկար» մրցանակի Օպերատորի լավագույն աշխատանք և Նկարչի լավագույն աշխատանք անվանակարգերում։ Դրանից բացի ֆիլմն արժանացել է հինգ «Սեզարի» և մի շարք այլ մրցանակների։


== Սյուժե ==
Առաջին համաշխարհային պատերազմի ընթացքում՝ Սոմմայի ճակատամարտի ժամանակ, ֆրանսիացի հինգ զինվորներ կանգնում են ռազմական դատարանի առաջ առավոտյան տեղի ունենալիք հարձակումից առաջ դիտմամբ իրենց մարմնական վնասվածք հասցնելու մեղադրանքով։ Ռազմական դատարանը բոլորին դատապարտում է մահվան, և նրանց ազատ են արձակում երկու ռազմաճակատների միջև ընկած չեզոք գոտում՝ «Բինգոն մթնշաղում» առաջնադիրքի մոտ։ Դրանից հետո այդ հինգ զինվորների մասին այլևս ոչինչ հայտնի չէ։
Այդ հինգ զինվորների՝ էկրանին հայտնվելու հերթականությամբ հինգերորդը Մանեկն է, ֆիլմի գլխավոր հերոսուհու՝ գեղեցկուհի Մաթիլդայի փեսացուն։ Աղջիկը չի հավատում, որ իր սիրելին մեռել է։ Նրա սիրտը հակառակն է վկայում։ Պատերազմի ավարտից հետո Մաթիլդան անցկացնում է սեփական հետաքննությունը՝ աստիճանաբար պարզելով, թե ինչ է տեղի ունեցել այն օրը «Բինգոն մթնշաղում» առաջնադիրքի մոտ։


== Դերերում ==


== Հետաքրքիր փաստեր ==
Ֆիլմում Մանեկը մի քանի անգամ փորագրում է (զանգի վրա, ժայռի վրա, չեզոք գոտում գտնվող ծառին) «МММ» տառերը, որոնք նշանակում են «Manech aime Mathilde», «Մանեկը սիրում է Մաթիլդային». ֆրանսերենում «aime» բառն արտասանվում է այնպես, ինչպես «M» տառը։ Ֆիլմի ռուսերեն թարգմանությունում Մանեկն ասում է «Манек — муж Матильды» («Մանեկը Մաթիլդայի ամուսինն է»), «Матильда — мечта Манека» («Մաթիլդան Մանեկի երազանքն է»), որպեսզի հնչյունները համապատասխանեն գրված տառերին։
«Երկար նշանդրեք» ֆիլմը Ժան-Պիեռ Ժոնեի ու Օդրի Տոտուի երկրորդ համատեղ աշխատանքն է «Ամելի» հանրահայտ ֆիլմից հետո։ Այդ պատճառով էլ ֆիլմի ոչ պաշտոնական կարգախոսն է՝ «Ամելին գնում է կռվելու»։ Ֆիլմի պաշտոնական կարգախոսն է՝ «Երբեք բաց մի թող» (Never let go):


== Վարձույթ ==
Պրեմիերաների ամսաթվերը նշված են ըստ IMDb կայքի տվյալների։


== Մրցանակներ և անվանակարգեր ==
Մրցանակներ և անվանակարգերի ցանկը բերված է ըստ IMDb կայքի տվյալների։


=== Մրցանակներ ===


=== Անվանակարգեր ===


== Ծանոթագրություններ ==


== Արտաքին հղումներ ==
Un long dimanche de fiançailles(անգլ.) ֆիլմը Internet Movie Database կայքում 
«Երկար նշանդրեք»(անգլ.) ֆիլմը allmovie կայքում: 
«Երկար նշանդրեք»(անգլ.) ֆիլմը Rotten Tomatoes կայքում
Մետլուդա

Մետլուդա (ռուս.՝ Метлуда), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Անդիյսկոյե Կոյսու գետի աջ ափին՝ 108 կմ հեռավորության վրա։ Գետի երկարությունը 45 կմ է,ավազանի տարածքը 836 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնպատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000353
Հիդրոլոգիական ուսումնասիրությունների կոդը - 109300035
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կրիվոտին

Կրիվոտին (ուկրաիներեն՝ Кривотин), գյուղ Ուկրաինայի Ժիտոմիրի մարզի Եմելչևի շրջանում։ Հիմնադրվել է 1687 թվականին։
2001 թվականի տվյալներով Կրիվոտին գյուղում բնակվում էր 319 մարդ։ Բնակավայրը զբաղեցնում է 1,03 կմ² տարածք։ Բնակչության խտությունը կազմում էր 309,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զապրուդնոե (այլ կիրառումներ)

Զապրուդնոե, կարող է վերաբերել՝

Զապրուդնոե - գյուղ Ուկրաինայի Ղրիմի Ինքնավար Հանրապետության Ալուշտայի քաղաքային խորհուրդում
Զապրուդնոե - գյուղ Ռուսաստանի Նիժնի Նովգորոդի մարզի Կստովսկի շրջանի կազմում
Գալոդորո

Գալոդորո(իտալերեն՝ Gallodoro), կոմունա Իտալիայում, գտնվում է Սիցիլիայի մարզում, Մեսինայի գավառում։
Բնակչությունը կազմում է 409 մարդ (2008 թվականի տվյալներով), բնակչության խտությունը կազմում է 68 մարդ/կմ²։ Զբաղեցնում է 6 կմ² մակերես տարածք։ Փոստային ինդեքսն է՝ 98030։ Հեռախոսային կոդը՝ 0942։
Բնակավայրի հովանավորը համարվում է սուրբ Մարիան։


== Ժողովրդագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0942 36105
Էլեկտրոնային փոստ՝ info@comunegallodoro.com
Պաշտոնական կայք՝ http://www.comunegallodoro.com/ Archived 2012-06-28 at the Wayback Machine.


== Արտաքին հղումներ ==
http://www.comunegallodoro.com/ Archived 2012-06-28 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լամոտ Բրեբեր

Լամոտ Բրեբեր (ֆր.՝  Lamotte-Brebière), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 225 մարդ, բնակչության խտությունը` 52.94 մարդ/կմ²։ Բնակավայրը զբաղեցնում է 4.25 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 7 կմ արևելք։


== Բնակչություն ==


== Տնտեսություն ==
2010 թվականին ուներ 155 աշխատունակ (15-64 տարեկան)  բնակիչ, որոնցից ակտիվ էին 112-ը, իսկ ոչ ակտիվները` 43։ Ակտիվության ցուցանիշը կազմում է 72,3 %։ 112 աշխատունակ մարդկանցից աշխատել է 96 անձ (53 տղամարդ և 43 կին)։ Գործազուրկ են եղել 16 անձ (7 տղամարդ և 9 կին)։ 43 անաշխատունակներից 15-ը եղել են աշակերտներ կամ ուսանողներ, 23-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շառլ Դյուֆրեն

Շարլ Դյուֆրեն, սիր Պոստելյա (ֆր.՝ Charles Dufresne, sieur du Postel, մոտ 1611, Արժանտան - մոտ 1684, Արժանտան), ֆրանսիացի դերասան և անտրեպնյոր։
Արքայական գեղանկարիչ Կլոդ Դյուֆրենի որդին, որը ծնվել է մոտավորապես 1611 թվականին Արժանտանում, Ստորին Նորմանդիա։
Հայտնի է, որ 1633 թվականին գլխավորել է դուքս Էպերնոնի թատերախումբը, որտեղի դերասանուհիներից էր Մադլենա Բեժարը։ 1645 թվականին թատերախմբին են միանում «Փայլող թատրոն»-ի դերասանները, որոնց շարքում էին նաև երիտասարդ Մոլիերը և Մադլեն Բեժարի եղբայներ Ժոզեֆն ու Լուին։ «Փայլող թատրոն»-ի ևս մի քանի դերասաններ Դյուֆրենին են միանում 1648 թվականին և այդ ժամանակ թատերախումը կրում է Բեժարովի անունը, սակայն ադմինիստրատորն ամեն դեպքում մնում է Դյուֆրենը։ Հենց նրա ստորագրություններն են տեղ գտնում այդ տարիների բազմաթիվ փաստաթղթերում, որոնք կապ են ունենում Բեժարովի խմբի հետ։ 1650 թվականին Շարլ Դյուֆրենը ղեկավարությունը տալիս է Մոլիերին և այնտեղ մնում է երկրորդ պլանի ողբերգական դերերի դիրքում։
Մի քանի տարիների ընթացքում նրանք ճանապարհորդում են Ֆրանսիայի հարավարևմտյան մարզերում, խաղալով ֆարսեր (այդ թվում նաև Մոլիերի) և ողբերոգություններ, մինչ 1658 թվականը թատերախումբը չի հիմնվում Փարիզում՝ ստանալով «Թագավորի միակ եղբոր Մեսյե թատերախումբը» անվանումը։ Դյուֆրենը թողնում է բեմը 1659 թվականին և վերադառնում Արժանտան, որտեղ 1664 թվականի հուլիսի 17-ին ամուսնանում է օրիորդ Գրեմբլոյի հետ։
Նա մահացել է իր հայրենի Արժանտանում, մոտավորապես 1684 թվականին։


== Աղբյուրներ ==
Henry Lyonnet «Dictionnaire des comédiens français», Genève: Bibliothèque de la Revue universelle internationale illustrée, 19??. T.1, p. 594-595
Truth Hurts

«Truth Hurts», ամերիկացի հիփ հոփ երգչուհի Լիզզոյի երգը, որը թողարկվել է 2017 թվականի սեպտեմբերի 19-ին Nice Life և Atlantic Records լեյբլներում։ Թողարկվելուց անմիջապես հետո երգը հիթ-շքերթներում չի ընդգրկվել, սակայն ավելի ուշ հայտնի է դարձել TikTok ծառայության վիրուսային տեսահոլովակում տարածվելու շնորհիվ։ Լիզզոյի Cuz I Love You երրորդ ստուդիական ալբոմի թողարկումից հետո երգը հայտնվել է հիթ-շքերթներում և գլխավորել Billboard Hot 100 հիթ-շքերթը։ Երգի հաջողությանը նպաստել է նաև «Someone Great» ֆիլմի մեջ հայտնվելը (2019)։ Երգի տեսահոլովակը ՅուԹյուբում ավելի քան 160 միլիոն դիտում է հավաքել։


== Տեղեկություն երգի մասին ==
Երաժշտական առումով ստեղծագործությունը ներկայացնում է դաշնամուրային լուպ։ Երգի տեքստում պատմվում է ռոմանտիկ հարաբերությունների խնդիրների մասին։ 
2019 թվականի փետրվարին երգը համացանցային մեմ է դարձել TikTok ծառայությունում, որտեղ օգտատերերը սկսել են իրենց պարոդիական տեսահոլովակներ ստեղծել «I just took a DNA test, turns out I’m 100 %» երգի տողերի վրա՝ պատկերելով տարբեր ազգությունների ու ինքնությունների հետ կապված կարծրատիպեր։ Ինքը՝ Լիզզոն, նման տեսանյութ է տեղադրել TikTok-ի iHeartRadio-յի պաշտոնական ալիքում։
Երգը կոմերցիոն հաջողության է հասել թողարկումից երկու տարի անց, 2019 թվականին այն կարողացել է հայտնվել Billboard Hot 100 հիթ-շքերթում, իսկ հետո գլխավորել այն։ Երգը ներառվել է նաև Կանադայի (8-րդ հորիզոնական), Մեծ Բրիտանիայի, Բելգիայի, Նոր Զելանդիայի, Ավստրալիայի հիթ-շքերթներում։
«Truth Hurts» երգի տեսահոլովակը ստեղծվել է Բրուք Քենդիի մասնակցությամբ։ Տեսահոլովակում երգչուհին հանդես է գալիս հարսնացուի դերում, իսկ վերջում ամուսնանում է ինքն իր հետ։


== Քննադատություն ==
Pitchfork հրատարակության գնահատականում ասվում է, որ երգչուհու խարիզման նրան թույլ է տալիս առանձնանալ այլ կատարողների ֆոնին։ Դրական գնահատական է տվել նաև DIY ամսագիրը։


== Ստեղծագործությունների ցանկ ==
Երաժշտության ներբեռնում
«Truth Hurts»՝ 2:53
«Truth Hurts» (DaBaby Remix) (DaBaby-ի հետ համատեղ)՝ 3:17
«Truth Hurts» (CID Remix)՝ 2:58


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
«Truth Hurts» տեսահոլովակը ՅուԹյուբում
Երգի տեքստը MetroLyrics կայքում
Դեմկովցի (այլ կիրառումներ)

Դեմկովցի, կարող է վերաբերել՝

Դեմկովցի - գյուղ, Ուկրաինայի Ժիտոմիրի մարզի Լյուբարսկի շրջանում
Դեմկովցի - գյուղ, Ուկրաինայի Խմելնիցկիի մարզի Չեմերովեցի շրջանում
Դեմկովցի - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Ռակլետ

Ռակլետը թե պանրի տեսակ է և թե շվեյցարական ուտեստ։ Ռակլետը կերակրի հիմնական բաղկացուցիչը տաքացվող պանիրն է, որի հալչող մասը քերելով անջատվում է։


== Պանիր ==
Ռակլետը կիսաամուր, կովի կաթի պանիր է, հիմնականում օգտագործվում է հալեցման համար։ Այն որպես կանոն կլոր օղակի տեսք ունի, քաշը՝ 6 կգ։


== Ուտեստ ==
Ռակլետը Շվեյցարիայի բնիկների ավանդական կերակրատեսակն է։ Ռակլետ պանրի գլուխը տաքացվում է կրակի առջև կամ հատուկ սարքի օգնությամբ, այնուհետ քերվում է ճաշի ափսեների մեջ, ռակլետ տերմինը սկիզբ է առնում ֆրանսերեն racler քերել բառից, որ հղվում է այն փաստից, որ հալած պանիրը քերելով անջատում են չհալչած պանրից և լցնում ափսեների մեջ։
Ավանդական եղանակով պանրի մեծ գլուխը դրվում է բաց կրակի առջև, հյուրերից մեկը պարբերաբար քերում հանում է պանրի հալչող կողմը։ Պանիրը զուգակցվում է փոքր եփած կարտոֆիլների, թթու վարունգի, թթու սոխի և չորացրած մսի հետ։


== Ծանոթագրություններ ==
Մանուել Պաբլո

Մանուել Պաբլո Գարսիա Դիաս (իսպ.՝ Manuel Pablo García Díaz, հունվարի 25, 1976(1976-01-25), Արուկաս, Լաս Պալմաս, Կանարյան կղզիներ, Իսպանիա), իսպանացի նախկին ֆուտբոլիստ, աջ պաշտպան։ Հանդես է եկել իսպանական «Լաս Պալմաս» և «Դեպորտիվո լա Կորունյայում» ակումբներում՝ մասնակցելով 440 պաշտոնական խաղի, ինչպես նաև Իսպանիայի ազգային հավաքականի կազմում։


== Ակումբային կարիերա ==
Մանուել Պաբլոն իր ֆուտբոլային կարիերան սկսել և մեծահասակների մակարդակում նորամուտը կատարել է «Լաս Պալմաս» ակումբում, որտեղ անցկացրել է երկու մրցաշրջան՝ մասնակցելով առաջնության 56 խաղի։ Ակումբում անցկացրած ժամանակի ընթացքում հիմնականում եղել է թիմի պաշտպանության հիմնական խաղացող։
1998 թվականի ամռանը տեղափոխվել է «Դեպորտիվո Լա Կորունյա» (Խոսե Օսկար Ֆլորեսի հետ միասին։ Լա Լիգայում նորամուտը կատարել է 1998 թվականի նոյեմբերի 15-ին՝ մասնակցելով «Դեպորտիվո Ալավեսի» դեմ խաղին (2։2), սակայն թիմում անցկացրած առաջին մրցաշրջանում լուրջ մրցակցության մեջ է եղել Արմանդո Ալվարեսի հետ՝  մասնակցելով լիգայի ընդամենը 14 հանդիպման։
Մանուել Պաբլոն 1999-2001 թվականներին «Դեպորտիվոյի» կազմում անցկացրել է 74 հանդիպում, եղել թիմի հիմնական խաղացողներից, որն իր պատմության մեջ առաջին անգամ 2000 թվականին հաղթել է Լա Լիգայում։
2001 թվականի սեպտեմբերի 30-ին Մանուէլ Պաբլոն «Սելտա Դե Վիգոյի» դեմ խաղում վնասվածք է ստացել Էվերտոն Ջովանելլայի անհաջող հարվածից հետո, ինչի պատճառով նա բաց է թողել մրցաշրջանի մնացած մասը։
Մեկ տարի անց Մանուել Պաբլոն վերադարձել է, մասնակցել Իսպանիայի գավաթի խաղարկության՝ CD Corralejo ակումբի դեմ խաղին։
2003-04 մրցաշրջանի եզրափակիչ փուլում Մանուել Պաբլոն ապացուցել է, որ լիովին վերականգնվել է, ինչը ցուցադրել է 2004 թվականի ապրիլի 7-ին «Միլանի» դեմ Չեմպիոնների լիգայի քառորդ եզրափակչի պատասխան խաղում (4:0)։
Հաջորդ երկու մրցաշրջաններում Մանուել Պաբլոն մնացել  է թիմի աջ պաշտպանի առաջին թեկնածուն, թեև 2008-09 թվականներին նրա հետ մրցակցել է ավելի երիտասարդ Լաուրեն։ 2009 թվականի մայիսի սկզբին՝ երկարատև բանակցություններից հետո, 33-ամյա հարձակվողը 2+1 սխեմայով երկարաձգել է իր պայմանագիրը «Դեպորտիվոյի» հետ։
2009 թվականից մինչև 2015 թվականը Մանուել Պաբլոն մասնակցել է լիգայի ընդհանուր առմամբ 126 հանդիպման։ 2015 թվականի հունիսի 16-ին նա ևս մեկ տարով երկարաձգել է իր պայմանագրի ժամկետը։
2016 թվականի հուլիսի 7-ին Մանուել Պաբլոն, 2015-16 մրցաշրջանի ընթացքում անցկացնելով ընդամենը հինգ հանդիպում, 40-ամյա Մանուել Պաբլոն ավարտել է ֆուտբոլային կարիերան։


== Հավաքականում ==
2000 թվականի օգոստոսի 16-ին կատարել է նորամուտը Իսպանիայի ազգային հավաքականում՝ մասնակցելով Գերմանիայի հավաքականի դեմ ընկերական խաղին, որտեղ իսպանացիները պարտվել են 1։4 հաշվով։ Հետագայում ոչ կանոնավորապես մինչև 2004 թվականը հրավիրվել է մասնակցելու հավաքականի խաղերին՝ ընդհանուր առմամբ երկրի գլխավոր թիմի կազմում անցկացնելով 13 հանդիպում։


== Ելույթների վիճակագրություն ==


=== Ակումբային ===


=== Միջազգային ===


== Ձեռքբերումներ ==
Իսպանիայի չեմպիոն (1) –1999/00
Իսպանիայի սուպերգավաթի դափնեկիր (2) – 2000, 2002
Իսպանիայի գավաթակիր (1) –2001/02


== Ծանոթագրություններ ==
Երևանի ուսուցչական սեմինարիատ

Երևանի ուսուցչական սեմինարիատ, մանկավարժական ուսումնական հաստատություն, որն ուսուցիչներ Էր պատրաստում տարրական դպրոցների համար։


== Հիմնադրում ==
Հիմնադրվել է 1881 թվականին (այժմյան Երևանի ժողովրդական տնտեսության ինստիտուտի շենքում, Աբովյան փողոց), եռամյա դասընթացով։ Սեմինարիային կից գործել են նախապատրաստական բաժին, տարրական դպրոց (ուր սաներն անց են կացրել իրենց մանկավարժական պրակտիկան) և Երևանի առաջին օդերևութաբանակաև կայանը (1883 թվական)։


== Դասավանդվող լեզուներ ==
Դասավանդվել են էին սլավոներեն, ռուսաց լեզու, մաթեմատիկա, երկրաչափություն, թվաբանություն, պատմություն, աշխարհագրություն, բնագիտություն, գծագրություն, մանկավարժություն, դասավանդման մեթոդիկա, գյուղատնտեսություն, երաժշտություն, մարմնամարզություն։ Աշակերտները (հայեր, ռուսներ, ադրբեջանցիներ և այլ ազգության երեխաներ) հմտանում Էին նաև արհեստների մեջ։ Հիմնական ծրագրից բացի սովորել են մայրենի լեզուն և կրոնը։


== Աշակերտներ ==
1881-1895 թվականին սեմինարիան ունեցել է 123 շրջանավարտ (67 հայ, 25 ադրբեջանցի, 10 վրացի, 8 ռուս, 13 այլազգի)։
Երևանի ուսուցչական սեմինարիատում դասավանդել են հայ, ռուս, ուկրաինացի, ադրբեջանցի, առաջավոր մանկավարժներ (Վ․ Դևրիցկի, Ս․ Սուսնովսկի, Ս․ Բեկնազարյան, Ա․ Մելիքյան)։ Սովորել են Գ․ Աղաջանյանը, Տ․ Սարուխանյանը, Շ․ Ամիրխանյանը և ուրիշներ։ 1915 թվականին սեմինարիայի շենքը զբաղեցրել է կայազորը, իսկ ուսումնական հաստատությունը տեղափոխվել է Արմավիր և հետագայում վերածվել ուսուցչական եռամյա դասընթացի։
Նեգոմոժ

Նեգոմոժ (ռուս.՝ Негомож), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2006 թվականին գրանցված տվյալներով կազմում էր 107 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոստով (գյուղ, Յամպոլի շրջան)

Ռոստով (ուկրաիներեն՝ Ростов), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Ռոստով գյուղում բնակվում էր 101 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լը Վիյեն

Լը Վիյեն (ֆր.՝ Le Vilhain), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Սերիյի կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03313։


== Բնակչություն ==
Համայնքի բնակչությունը 2008 թվականին կազմում էր 268 մարդ։


== Տնտեսություն ==
2007 թվականի տվյալներով 174 աշխատունակ տարիքի մարդկանցից (15-64 տարեկան) 119-ը տնտեսապես ակտիվ էին, 55-ը անգործունակ (ակտիվության ցուցանիշը 68,4 %, 1999 թվականին եղել է՝ 71,0 %)։ 119 աշխատունակ բնակիչներից 106-ը աշխատում էին (61 տղամարդ և 45 կին), անաշխատանք էին 13-ը (8 տղամարդ և 5 կին)։ 55 անգործունակ մարդկանցից 12-ը աշակերտներ կամ ուսանողներ են, 24-ը թոշակառու, 19-ը անաշխատունակ էին այլ պատճառներով։


== Տեսարժան վայրեր ==
Սեն Մարտեն եկեղեցի՝ XIII դար
Մենհիր եկեղեցական հրապարակում
Սուլոնժի անտառ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լը Վիյեն» (ֆրանսերեն)։ Արխիվացված օրիգինալից 2012-09-28-ին։ Վերցված է 2012-7-15 
«Լը Վիյեն» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Անհրաժեշտ աշխատանք

Անհրաժեշտ աշխատանք, աշխատուժի վերարտադրությունն ապահովող անհրաժեշտ աշխատաժամանակի ընթացքում ծախսվող աշխատանք։
Անհրաժեշտ աշխատանքը յուրսւքանչյուր հասարակարգում ստանում է տնտեսական նոր բովանդակություն և դրսևորման ձև։
Ռուել սյուր Տուվր

Ռուել սյուր Տուվր (ֆր.՝ Ruelle-sur-Touvre), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 7436 մարդ, բնակչության խտությունը` 697.56 մարդ/կմ²։ Բնակավայրը զբաղեցնում է 10.66 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 105 կմ հարավ, Անգուլեմ քաղաքից` 6 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4501 աշխատունակ (15-64 տարեկան) բնակիչ, որոնցից ակտիվ էին 3256-ը, իսկ ոչ ակտիվները` 1245։ Ակտիվության ցուցանիշը կազմում է 72,3 %։ 3256 աշխատունակ մարդկանցից աշխատել է 2856 անձ (1480 տղամարդ և 1376 կին)։ Գործազուրկ են եղել 400 անձ (182 տղամարդ և 218 կին)։ 1245 անաշխատունակներից 385-ը եղել են աշակերտներ կամ ուսանողներ, 513-ը` թոշակառուներ, իսկ 347-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեսբոս

Լեսբոս (հուն․՝ Λέσβος, արդի հունարենով արտասանվում է Լեսվոս), կղզի Հունաստանի կազմում, Փոքր Ասիա թերակղզու ափի մոտ։ Գտնվում է Եգեյան ծովի հյուսիսարևելյան մասում։ Տարածքը՝ 1632 կմ²։
Այս կղզին Սապփոյի ծննդավայրն է։ Նա անտիկ հունական բանաստեղծուհի էր, ում շնորհիվ առաջացել է լեսբի տերմինը։


== Անվանում ==
Անվանումը հին հունարեն բառացի նշանակում է «անտառոտ»։ Գլխավոր քաղաքի անունով կոչվել է նաև Միտիլինի, որը ոմանք ենթադրում են, որ առաջացել է մի տեսակ խեցեմորթի հին հունական միտիլոս անունից։ Ոմանք էլ գտնում են, որ առաջացել է Միտիոն «նորագույն» բառից։


== Ծանոթագրություններ ==
Օվինդոլի

Օվինդոլի (իտալերեն՝ Ovindoli), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 1270 մարդ (2005 թվականի տվյալներով)։ Խտությունը՝ 21,59 մարդ/կմ²։ Տարածքը՝ 58,82 կմ²։ Փոստային ինդեքս՝ 67046։ Հեռախոսային կոդ՝ 0863։ Բնակավայրի տոնը նշվում է հունվարի 20-ին։


== Արտաքին հղումներ ==
Բնակավայրի Պաշտոնական կայք Archived 2006-06-15 at the Wayback Machine.


== Ծանոթագրություններ ==
(2800) Օվիդիուս

(2800) Օվիդիուս (անգլ.՝ Ovidius), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,148985 ա. մ., առավելագույնը մոտենում է 2,6821 ա. մ. հեռավորության վրա և հեռանում 3,6159 ա. մ.։ Արեգակի շուրջ մեկ ամբողջական պտույտ է կատարում 2041,05 երկրային օրվա ընթացքում, իր ուղեծրով շարժվելով միջինում 0,17638 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2800) Օվիդիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրեզնո (Կալիֆոռնիա)

Ֆրեզնոն քաղաք է ԱՄՆ–ի Կալիֆոռնիա նահանգում։ Այն նահանգի բնակչությամբ 5-րդ քաղաքն է։
Բնակչության մարդահամարի տվյալներով 2015 թվականին քաղաքում ապրել են 520159 մարդ, որը նրան դարձնում է Կալիֆոռնիայի խոշոր քաղաքներից մեկը։
Քաղաքը համարվում է մշակութային և տնտեսական կենտրոնը, և իր մեծությամբ երկրորդն է Կալիֆոռնիայի հովտի քաղաքական ագլոմերացիայի ցանկում, 1 002 284 բնակչությամբ։


== Ժողովրդագրություն ==
ԱՄՆ-ի 2010 թվականի մարդահամարի տվյալներով քաղաքի բնակչությունը կազմել է 494665 մարդ։ Բնակչության խտությունը կազմել է 4404,5 մարդ կմ²-ի վրա։ Ռասային կազմը կազմված է. 49,6 % սպիտակամորթներ, 12,6 % ասիացիներ, 8,3 % սևամորթներ, 1,7 % բնիկ ամերիկացիներ, 0,2 % հավայանցիներ կամ օվկիանոսի կղզիներից ներգաղթյալներ, 22,6 % այլ ռասայի մարդիկ։
Քաղաքում կա 171288 տուն, միջին խտությունը կազմում է 588,9 կմ²-ու վրա։ 49,1% տներ ունեն իրենց սեփական տան տերերին (47,6% բնակիչներ), իսկ 50,9% տներ տրված են վարձավճարային պայմաններով, որոնցում ապրում են 50,6% բնակիչներ։ Բացարձակապես դատարկ տները կազմում են 2,6%։
2000 թվականի տվյալներով մի տնային տնտեսության տարվա եկամուտը կազմել է $32236, իսկ մի ընտանիքինը՝ $35892: Տղամարդկանցմիջին եկամուտը եղել է $32279, իսկ կանանցը՝ $26551: Մի հոգու միջին եկամուտը կազմել է $15010:


== Կլիմա ==


== Եղբայր քաղաքներ ==
 Բաակուբա (արաբ․՝ بعقوبة‎‎), Իրաք
 Վերոնա (իտալերեն՝ Verona), Իտալիա
 Կոտի (ճապ.՝ 高知市), Ճապոնիա
 Մյունստեր (գերմ.՝ Münster), Գերմանիա
 Թարազ, Ղազախստան
 Վաղարշապատ, Հայաստան
 Թայշան (չինարեն՝ 台山), Չինաստան
 Նիմ, Ֆրանսիա


== Հայերը Ֆրեզնոյում ==
Միացյալ Նահանգների Ֆրեզնո քաղաքի պետական համալսարանում գործում է Հայագիտական ամբիոն, որը զբաղվում է Հայաստանի մասին ուսումնասիրություններով, իսկ համալսարանի կենտրոնում կանգնեցված է Հայոց ցեղասպանության զոհերի հուշարձանը ։
2018 թվականի օգոստոսի 31-ին՝ Վիլյամ Սարոյանի 110-ամյակի կապակցությամբ Ֆրեզնոյում բացվել է Վիլյամ Սարոյանի տուն-թանգարանը։


=== Հայտնի մարդիկ ===
Վիլյամ Սարոյան — նշանավոր ամերիկահայ գրող
Քըրք Քըրքորյան - ամերիկահայ գործարար, բարերար։


== Արտաքին հղումներ ==
Արման Թարջիմանյան Ֆրեզնոյի պետական համալսարանում ուսանողները Հայաստանի պատմություն են սովորումՏեսանյութ 14 Հոկտեմբեր, 2018 Ամերիկայի ձայն


== Ծանոթագրություններ ==
Նատալյա Տոլստայա

Նատալյա Տոլստայա (մայիսի 2, 1943(1943-05-02) կամ 1943, Ելաբուգա, ԽՍՀՄ - հունիսի 15, 2010(2010-06-15) կամ 2010, Սանկտ Պետերբուրգ, Ռուսաստան), ռուս բանաստեղծուհի, դասավանդել է Սանկտ Պետերբուրգի պետական համալսարանի սկանդինավյան բանասիրության ամբիոնում։ Եղել է շվեդերենի դասախոս։


== Կենսագրություն ==
Ալեքսեյ Նիկոլաևիչ Տոլստոյի, Միխայիլ Լոզինսկիի և Նատալյա Կրանդիևսկիի թոռնուհին է, Նիկիտա Տոլստոյի ու Լոզինսկայայի դուստրը։ Նատալյա Տոլստայան ծնվել է Ելաբուգայում՝ գրական ստեղծագործություններով հարուստ ընտանիքում։
Ավարտել է Լենինգրադի համալսարանը և մինչև կյանքի վերջը դասավանդել է սկանդինավյան բանասիրության ֆակուլտետում։ Եղել է դոցենտ, դոկտոր։ Շվեդերենով հեղինակել է մի շարք դասագրքեր։
1990֊ական թվականների սկզբին գրել է արձակ պատմություններ։ Նրա առաջին պատմվածքը գրվել և հրատարակվել է շվեդերենով։ 1990֊ական թվականների կեսերին ռուսերենով գրել է երեք արձակ գիրք՝ «Քույրեր», «Երկուսը» և «Մեկը»։
Նատալյան «Զվեզդա» ամսագրի կողմից արժանացել է Դովլաթովի մրցանակին։ 2004 թվականին Շվեդիայի և Ռուսաստանի միջև շփումների զարգացման գործում ունեցած ավանդի համար պարգևատրվել է «Բևեռային աստղ» արքայական շքանշանով։
Մահացել է 2010 թվականի հունիսի 15֊ին։


=== Ընտանիք ===
Մորական մեծ պապը՝ Բորիս Միխայլովիչ Շապիրով, ռազմական բժիշկ, Կարմիր խաչի գործիչ, գաղտնի խորհրդական։
Մորական պապը՝ Միխայիլ Լեոնիդովիչ Լոզինսկի, գրականության թարգմանիչ, պոետ։
Հորական պապը՝ գրող Ալեքսեյ Նիկոլաևիչ Տոլստոյ։
Հորական տատը՝ Նատալյա Վասիլևնա Կրանդիևսկայա Տոլստայա, պոետ։
Հայրը՝ Նիկիտա Ալեքսեևիչ Տոլստոյ, ֆիզիկոս, հասարակական և քաղաքական գործիչ։
Մայրը՝ Նատալյա Միքայլովնա Լոզինսկայա (Տոլստայա)։
Քույրը՝ Տատյանա Նիկիտիչնա Տոլստայա, բանաստեղծուհի, հրապարակախոս և հեռուսահաղորդավարուհի։
Եղբայրը՝ Իվան Նիկիտիչ Տոլստոյ, բանասեր, արտագաղթի պատմաբան, սառը պատերազմի ժամանակաշրջանի մասնագետ։ Ազատություն ռադիոկայանի տեսաբան։
Եղբայրը՝ Միխայիլ Նիկիտիչ Տոլստոյ, Ֆիզիկոս, քաղաքական և հասարակական գործիչ։
Զարմիկը՝ Արտեմի Լեբեդև։
Ամուսին՝ Իգնատի Միխայլովիչ Իվանովսկի։
Որդին՝ Նիկոլայ Իվանովսկի։


== Մատենախոսություն ==
«Քույրեր» (Տատյանա Տոլստայա՝ քրոջ հետ միասին)
«Երկուսը» (քրոջ հետ միասին)
«Մեկը»
Դասագիրք շվեդերենով (Մասլովո Լաշանսկոյի հետ)
«Օտարերկրացին առանց սննդի» (պատմվածք, որը հետագայում ընդգրկվել է «Մեկը» հավաքածուում, տարբերակը հարմարեցված է ռուս ուսանողների համար, տեքստի պատրաստումը Յուդինի։)


== Հարցազրույցներ ==
Քույր (Նատալիա Տոլստոյի հիշատակին) // 2010 թվականի հունիսի 20֊ին հեռարձակվեց Ազատություն ռադիոկայանով, դրա հետ մեկտեղ նաև 1997 թվականի Տոլստոյի տված հարցազրույցը, (վարող՝ Իվան Տոլստոյ) (աուդիոձայնագրություն).


== Ծանոթագրություններ ==
Wie es geht

«Wie es geht» (գերմ.՝ Վի էս գեյթ - Ինչպես եք), գերմանական Die Ärzte փանկ-ռոք խմբի երգն է Runter mit den Spendierhosen, Unsichtbarer! ալբոմից։ Առանձին սինգլով թողարկվել է 2000 թվականի օգոստոսի 21-ին։ Երգի հեղինակն է Ֆարին Ուրլաուբը։ Նկարահանվել է տեսահոլովակ։ Գերմանական հիթ-շքերթում սինգլը զբաղեցրել է հինգերորդ հորիզոնականը։ Խմբի թվով 28-րդ սինգլն է։


== Երգացանկ ==
"Wie es geht" (սինգլի տարբերակ) - 3։40
"Poser, du bist ein..." - 2։00
"Die Instrumente des Orchesters" - 2։36
"Kpt. Blaubär (ընդլայնված տարբերակ)" - 4։17
"Halsabschneider" - 1։28


== Հիթ-շքերթներ ==


== Ծանոթագրություններ ==


== Արտաքին հղումներ ==
Տեսահոլովակը ՅուԹյուբ կայքւմ
Ռուբեն Գալյեգո

Ռուբեն Դավիդ Գոնսալես Գալյեգո (իսպ.՝ Rubén David González Gallego, սեպտեմբերի 20, 1968(1968-09-20), Մոսկվա, ԽՍՀՄ), ժամանակակից ռուս գրող և ժուռնալիստ։ Այժմ բնակվում է ԱՄՆ-ում։
Հայտնի է դարձել որպես 2003 թվականին «Բուկեր. Բաց Ռուսաստան» գրական մրցանակի արժանացած ինքնակենսագրական «Սևը՝ սպիտակին» երկի հեղինակ ռուսերենով լավագույն վեպի համար։


== Ծանոթագրություններ ==
Inia araguaiaensis

Inia araguaiaensis (լատ.՝ Inia araguaiaensis), հարավամերիկյան գետային դելֆինների տեսակ, հայտնաբերվել է 2014 թվականին Բրազիլիայի տարածքում։ Ապրում է Արագուայա գետի ավազանում։ Տեսակն ընդհանուր ամազոնյան դելֆիների տեսակից առանձնացել է գրեթե 2 միլիոն տարի առաջ, երբ Արագուայան դադարել է կապ ունենալ Ամազոնի հետ։
Ավելի վաղ դելֆիներին դասել են ամազոնյան դելֆինների հետ մեկ խմբում։ Նոր տեսակի ինքնուրույնությունը հաստատվել է նրա միջուկային և միտոքոնդրիալ ԴՆԹ ուսումնասիրությունների շնորհիվ, ինչպես նաև մորֆոլոգիական հատկանիշներով։ Սակայն արագուայական դելֆինի մորֆոլոգիական տարբերությունները մերձավոր ազգականից՝ ամազոնականից, աննկատ են։ Բոլիվիական դելֆինից (որին երբեմն համարում են ամազոնականի ենթատեսակ) ունի մեծ տարբերություն։ Արագուայական դելֆինը ունի քիչ ատամներ (յուրաքանչյուր ծնոտին կա 24-28 ատամ՝ ամազոնյանի 25-29-ի և բոլիվիականի 31-35-ի դիմաց), կան նաև որոշ տարբերություններ գանգի չափերի մեջ։
Այդ դելֆինների թվաքանակի գնահատումները ընկած են 600-1500 առանձնյակների միջև։


== Ծանոթագրություններ ==


== Արտաքին հղումներ ==
В Бразилии нашли новый вид дельфинов
Araguaian river dolphin Archived 2015-09-18 at the Wayback Machine. at WDC
Դանիել (ճարտարապետ)

Անվան այլ կիրառումների համար տե՛ս՝ Դանիել (այլ կիրառումներ)Դանիել, հայ ճարտարապետ։
Ենթադրվում է, որ պետք է ապրած լինի 6-րդ դարում։ Նրան է վերագրվում Ռավեննայի (Իտալիա) «Մեծն Թեոդորոսի գերեզմանը» կոչվող եկեղեցու շինությունը։


== Ծանոթագրություններ ==
Շելեկսա (գետ)

Շելեկսա (ռուս.՝ Шелекса), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Եմցա գետի ձախ ափին՝ 172 կմ հեռավորության վրա։ Գետի երկարությունը 56 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկու-Պեչորսկու ավազանային շրջանին, գետի ջրատնտեսային տեղամասը՝ Վագա գետն է։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033454
Հիդրոլոգիական ուսումնասիրությունների կոդը - 103003345
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հայրն ուներ երեք որդի

«Հայրն ուներ երեք որդի» (ռուս.՝ «Было у отца три сына»), խորհրդային գեղարվեստական ֆիլմ, որը նկարահանել է ռեժիսոր Գենադի Իվանովը «Մոսֆիլմ» կինոստուդիայում։ Թողարկվել է 1981 թվականին։


== Սյուժե ==
Առևտրային նավատորմի նավապետն ուներ երեք որդի՝ նկարիչ, նավաստի և երաժիշտ։ Եղբայրներն ապրում էին համերաշխ, մինչև ավագն ու միջնեկը սիրահարվում են նույն աղջկա։ Արդյունքում լուրջ վիճաբանություն է տեղի ունենում, ընտանիքում հարաբերությունները վատանում են։ Հրդեհի ժամանակ նավի վրա մահանում է հայրը։ Ընդհանուր վիշտը կրկին մերձեցնում է եղբայրներին։


== Դերերում ==
Օլեգ Եֆրեմով - Դմիտրի Ալեքսեևիչ, հայրը, առևտրային նավատորմի նավապետ
Ադա Ռոգովցևա - Զինաիդա Միխայլովնա, մայրը
Ալեքսանդր Սոլովյով – Կիրիլ, ավագ որդին
Ալեքսանդր Տիմոշկին – Յուրի, միջնեկ որդին
Վլադիմիր Շևելկով – Գերկա, կրտսեր որդին
Իրինա Մալիշևա – Սվետլանա
Ռաիսա Կուրկինա – Վերա, Սվետլանայի մայրը
Դանիել Նետրեբին – Եգոր, Սվետլանայի հայրը
Վսևոլոդ Սաֆոնով – Կոնստանտին, նավաստի, հոր ծառայակիցը
Օքսանա Ստրելցովա – Նաստասյա
Իվան Ռիժով – Սերգեյ Իվանովիչ, Նաստասյայի պապը
Ելենա Նաումկինա – Լենա
Գենադի Բորտնիկով – Պավել
Վլադիմիր Կուրաշկին – Էդիկ


== Նկարահանող խումբ ==
Սցենարի հեղինակներ՝ Բորիս Պավլենոկ (լուսագրերում՝ Արխիպովեց), Սամսոն Պոլյակով
Ռեժիսոր՝ Գենադի Իվանով
Օպերատոր՝ Անատոլի Պետրիցկի
Նկարիչ՝ Լեոնիդ Պլատով
Կոմպոզիտոր՝ Էդուարդ Արտեմև


== Փաստեր ==
Նկարահանումներն անցկացվել են Ղրիմում՝ Մեծ Ալուշտայում, ֆիլմի վերջում ցուցադրվում է Սևաստոպոլի բարձրագույն ռազմածովային ինժեներական ուսումնարանը (վերին անցակետը, հրապարակ, 1981 թվականին ընդունվածների երդման արարողությունը (ավարտել են 1986 թվականին)։
Երաժշտական թեմաներից մեկի ժամանակ բանաստեղծ Նիկոլայ Զինովևը բանաստեղծություն է գրել․ այդ կերպ ծնվել է «Танго под тишину» երգը, որը կատարել է Ռոքսանա Բաբայանը։


== Ծանոթագրություններ ==


== Արտաքին հղումներ ==
«Հայրն ուներ երեք որդի» ֆիլմը «Մոսֆիլմի» օնլայն կինոթատրոնում
Սան Գրեգորիո Մանո (կոմունա)

Սալվիտելլե (իտալերեն՝ San Gregorio Magno), կոմունա Իտալիայում։ Գտնվում է Կամպանիա մարզում` Սալեռնո գավառում։ Բնակչությունը կազմում է 4533 մարդ, բնակչության խտությունը կազմում է 93 մարդ/կմ²։ Զբաղեցնում է 49 կմ² մակերես։ Փոստային ինդեքս՝ 84020, հեռախոսային կոդ՝ (+39) 84028։


== Բնակչություն ==


== Կապի տվյալներ ==
Հեռախոս՝ 0828 956272
Էլեկտրոնային փոստ՝ info@sangregoriomagno.com
Պաշտոնական կայք` http://www.sangregoriomagno.com/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բիրյուլյա (Մայմայի վտակ)

Անվան այլ կիրառումների համար տե՛ս՝ Բիրյուլյա (այլ կիրառումներ)Բիրյուլյա (ռուս.՝ Бирюля), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Մայմա գետի ձախ ափով՝ 39 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100007166
Հիդրոլոգիական ուսումնասիրությունների կոդը - 115100716
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հրապարակայնության հանրահավաք

Հրապարակային հանրահավաք (ռուս.՝ Ми́тинг гла́сности), 1965 թվականի դեկտեմբերի 5-ին Մոսկվայի Պուշկինսկայա հրապարակում այլախոհների և նրանց համակիրների կողմից անցկացված հանրահավաք։ Այն դարձավ հետպատերազմյան ԽՍՀՄ-ում առաջին հանրային զուտ քաղաքական ցույցը։


== Հանրահավաքի կազմակերպիչներ և ընթացք ==
Հանրահավաքը կազմակերպել էին մաթեմատիկոս Ալեքսանդր Եսենին-Վոլպինը, ֆիզիկոս Վալերի Նիկոլսկին (1938-1978), նկարիչ Յուրի Տիտովը և նրա կինը՝ Ելենա Ստրոևան։ Դրան մասնակցում էին նաև այլ այլախոհներ (մասնավորապես՝ Յուրի Գալանսկովը, Վլադիմիր Բուկովսկին, Օլեգ Վորոբյովը), ուսանողներ և գրողներ։ Դեկտեմբերի 5-ը պատահականորեն չի ընտրվել, այդ օրը ԽՍՀՄ-ում նշվում էր Խորհրդային Սահմանադրության օրը։ Հանրահավաքի հիմնական կարգախոսը մինչ այդ ձերբակալված Անդրեյ Սինյավսկու և Յուլի Դանիելի առաջիկա դատավարության հրապարակայնության պահանջն էր։ Բողոքի ցույցի մասնակիցները նաև պաստառներ էին բարձրացրել կոչ անելով «հարգել Խորհրդային Սահմանադրությունը»։ Հանրահավաքի ժամանակ «Քաղաքացիական կոչ»-ը, հավաքի կազմակերպիչներին և համակիրներին էր բաժանել Եսենին-Վոլպինի կողմից պատրաստված թռուցիկներ։ Հանրահավաքին մասնակցում էր մոտ 200 մարդ։ Մի քանի րոպե անց հանրահավաքը ցրվեց ՊԱԿ-ի կողմից, ձերբակալվեցին մոտ 20 ցուցարար (Ալեքսանդր Եսենին-Վոլպին, Յուրի Գալանսկով, Ապոլոն Շուխտ և ուրիշներ)։ Նրանց հարցաքննությունը տևեց երկու ժամ, այնուհետև արդյունքում մասնակիցները ազատ արձակվեցին։
Ըստ նրա հիշողությունների, հանրահավաքին մասնակցում էր գրող Վառլամ Շալամովը։ Նա չէր միացել հիմնական խմբին, կանգնել էր որոշակի հեռավորության վրա և մնացել աննկատ ու հասցրել էր ժամանակին հեռանալ։


== Հանրահավաքի հետևանքներ ==
Հանրահավաքի որոշ մասնակիցներ (Ալեքսանդր Դրանով, Օլեգ Վորոբյով) ազատվեցին ինստիտուտներից, մնացածը մշակվեցին կուսակցական և կոմերիտական ժողովներում։
Մեկ տարի անց «հրապարակային հանրահավաքի» հիշատակին նվիրված միտինգ էր կազմակերպվել, հետագայում էլ ամեն տարի ցուցարարները շարունակում էին հավաքվել Պուշկինի հուշարձանի մոտ մինչև Սահմանադրության օրը 1977 թվականի հոկտեմբերի 7-ը տեղափոխելը։ 1995 թվականին «Հուշահամալիր»-ը հրատարակեց հանրահավաքի մասնակիցների հուշերի ժողովածուն։ 1965 թվականի դեկտեմբերի 5-ին անցկացված հանրահավաքը նկարագրված է նաև «Նրանք ընտրել են ազատությունը» վավերագրական ֆիլմում։


== Ծանոթագրություններ ==


== Արտաքին հղումներ ==
Сборник воспоминаний участников митинга
Битвы на правовом поле неправового государства
Էյլենճե

Էյլենճե, գյուղ Արևմտյան Հայաստանում, Սեբաստիայի վիլայեթի Յոզղաթի գավառակում։
XX դ. սկզբին ուներ 35 տուն բնակիչ։ Կար եկեղեցի (Ս. Աստվածածին) և վարժարան (Աբգարյան)։ Բնակիչները տեղահանվել են 1915-ի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==